Sarajevska regionalna razvojna agencija SERDA nakon petnaestogodišnjeg rada, stečenog znanja i bogatog dugogodišnjeg praktičnog iskustva u realizaciji preko 300 projekata koji su finansirani iz sredstava EU i drugih donatora, kroz inicijativu “Projektne akademije” objavljuje:

**JAVNI POZIV**

# ZA PRIJAVU NA PROGRAM EDUKACIJE O ALATIMA I POTREBNIM VJEŠTINAMA ZA USPJEŠNO PISANJE, APLICIRANJE I UPRAVLJANJE EU PROJEKTIMA

Prenos teoretskog i praktičnog znanja će se realizirati putem dva programa sa ukupno osam tematskih cjelina /modula/.

Tematske cjeline obrađuju:

PROGRAM 1

1. Razumijevanje Evropske unije

2.  Programi finansijske podrške i fondovi EU

3. Izrada projektnih prijedloga prema PCM-u

4. Popuna aplikacija na EU fondove

PROGRAM 2

1.  Planiranje i koordinacija provedbe projekata

2.  Ugovorne obaveze korisnika sredstava

3. Provedba procesa javnih nabavki

4.  Upravljanje finansijskim izvještajima

U realizaciji edukacije (ili u toku edukacije) najviše časova će biti posvećeno izradi projektnih prijedloga prema PCM-u.

Edukacije su namijenjene zaposlenim u jedinicama lokalne samouprave, ministarstvima, kantonalnim javnim preduzećima, zavodima, ustanovama i drugim institucijama i organizacijama, NVO, privrednim subjektima, kao i fizičkim licima koja profesionalno i funkcionalno imaju ili mogu imati ulogu i mogućnost u procesu EU integracija.

Polaznici će kroz intenzivni program edukacija pod stručnim vodstvom predavača s bogatim iskustvom na EU programima i projektima steći vještine koje su neophodne za procese prepoznavanja i razrade projektne ideje, pripreme projekata, apliciranja na fondove, kao i procese razrade i izrade projektne i tenderske dokumentacije.

Predviđeno trajanje edukacija je deset dana (pet dana po programu).

Nakon uspješno savladanog programa, polaznici će dobiti potvrdu/uvjerenje o sudjelovanju na edukaciji i postati članovi Kluba Projektne akademije koji će se periodično sastajati u svrhu razmjene najnovijih informacija i iskustava o EU fondovima.

Obrasce za prijavu možete preuzeti na web stranicama [www.serda.ba](http://www.serda.ba) i [www.ceppei.ba](http://www.ceppei.ba) ili direktno u Sarajevskoj regionalnoj razvojnoj agenciji – SERDA.

Prijave se mogu dostaviti putem e-maila: [akademija@serda.ba](mailto:akademija@serda.ba), faxa: (033) 663 - 923, na protokol ili poštom na adresu Sarajevska regionalna razvojna agencija – SERDA, Kolodvorska 6, Sarajevo.

Sve dodatne informacije mogu se dobiti putem telefona: (033) 652 935 i (033) 648 686.